บล็อกรวมงาน สมศักดิ์ เจียม ถูกระงับการเข้าถึงในไทย บางเครือข่าย
บล็อก Somsaks work ซึ่งรวมงานเขียนของ สมศักดิ์ เจียมธีรสกุล ถูกระงับการเข้าถึงในระบบ AIS Fibre ในไทยพร้อมข้อความเนื้อหาไม่ชอบด้วยกฎหมาย ตาม พ.ร.บ.คอมพิวเตอร์เมื่อวันที่ 24กันยายน 2562 ผู้สื่อข่าวรายงานว่าไม่สามารถเข้าถึง somsakwork.blogspot.com ซึ่งเป็น url บล็อก Somsaks work ได้ หน้าจอแสดงผลมีการระบุว่า การเข้าสู่หน้าดังกล่าวไม่อาจกระทำได้ เนื่องจากมีเนื้อหาที่ไม่เหมาะสมหรือไม่ชอบด้วยกฎหมาย ตาม พ.ร.บ. คอมพิวเตอร์ 2560 และบางครั้งปรากฎข้อความขออภัยการเข้าถึงข้อมูลดังกล่าวถูกปิดกั้น เนื่องจากมีเนื้อหา ข้อความหรือรูปภาพที่ไม่เหมาะสมและละเมิดลิขสิทธิ์ ตามคำสั่งศาลอย่างไรก็ตาม บล็อกที่ว่านี้ยังสามารถเข้าถึงจากต่างประเทศได้Somsaks work เป็นหนึ่งใน 3 บล็อก ซึ่ง สมศักดิ์ เจียมธีรสกุล เปิดขึ้นไล่เลี่ยกันในช่วง พ.ศ. 2549 อีกสองบล็อกได้แก่ และ ซึ่งเป็นแหล่งรวมข้อเขียนวิชาการและข้อเขียนทัศนะที่สมศักดิ์มีต่อการรัฐประหารยังไม่มีการระงับการเข้าถึงสำหรับบล็อก Somsaks work นั้นมีการลงงานเขียนของสมศักดิ์ เจียมธีรสกุลครั้งแรกเมื่อวันที่ 30 มิ.ย. 2549 และลงงานเขียนชิ้นสุดท้ายเมื่อวันที่ 8 ต.ค.2558 งานชิ้นสุดท้ายที่มีการเคลื่อนไหวในบล็อกเป็นเนื้อหาเกี่ยวข้องกับบันทึกเอกสารการทูตของหลวงธำรงนาวาสวัสดิ์ ซึ่งพูดถึงการสิ้นพระชนม์ของพระบาทสมเด็จพระเจ้าอยู่หัวรัชกาลที่ 8ผู้สื่อข่าวรายงานเพิ่มเติมว่า เมื่อวันที่ 21 ก.ย.ที่ผ่านมา พบว่าโพสต์ของบัญชีเฟสบุ๊ค Somsak Jeamteerasakul ซึ่งเป็นของ สมศักดิ์ ไม่สามารถเข้าถึงได้ในประเทศไทยอย่างน้อย 1 โพสต์ แต่ยังสามารถเข้าถึงได้ในประเทศอื่น โดยโพสต์ดังกล่าว สมศักดิ์โพสต์ไว้เมื่อวันที่ 17 มิ.ย.2562 ระบุว่าเป็นเอกสารทางประวัติศาสตร์ บันทึกนายสัญญา ธรรมศักดิ์ เกี่ยวกับสมเด็จพระนางเจ้าสิริกิติ์ฯก่อนหน้านั้น เมื่อวันที่ 4 พ.ค. 2560 สมศักดิ์ เคยโพสต์ภาพ พร้อมข้อความระบุเฟซบุ๊คอีเมลแจ้งให้ตนทราบว่ากระทรวงดิจิทัลเพื่อเศรษฐกิจและสังคมของรัฐบาลคณะรักษาความสงบแห่งชาติ (คสช.) ได้ส่งหมายศาลไปยังเฟซบุ๊ค ขอให้จำกัดการเข้าถึงกระทู้ของตนกระทู้หนึ่งจดหมายมีเนื้อความว่ากระทรวงดิจิทัลฯ ได้ส่งหมายศาล ออกโดยผู้พิพากษาทัศนีย์ ลีลาภร และผู้พิพากษาสมยศ กอไพศาล ศาลอาญาแห่งประเทศไทย ระบุว่าโพสต์บนเฟสบุ๊คต่อไปนี้ของคุณละเมิดมาตรา 14 (3) แห่ง พ.ร.บ.คอมพิวเตอร์ พ.ศ. 2550 (2007) พร้อมระบุว่า เมื่อบรรดารัฐบาลเชื่อว่า บางอย่างบนอินเทอร์เน็ตละเมิดกฎหมายของประเทศของเขา พวกเขาอาจจะติดต่อกับบริษัทเช่น เฟสบุ๊ค และขอให้เราจำกัดการเข้าถึงเนื้อหานั้น เราได้พิจารณาทบทวนคำขอของรัฐบาลเหล่านั้น ตามระเบียบของเราและกฎหมายที่เกี่ยวข้องทั้งนี้ กระทรวงดิจิทัลเพื่อเศรษฐกิจและสังคมเคยออกประกาศในปี 2560 โดยห้ามไม่ให้ประชาชนเข้าถึงเนื้อหาที่เขียนโดยสมศักดิ์ เจียมธีรสกุล ปวิน ชัชวาลพงศ์พันธ์ และแอนดรูว์ แม็กเกรเกอร์ มาร์แชลสมศักดิ์ปัจจุบันอายุ 61 ปี เคยเป็นอาจารย์อยู่ที่คณะประวัติศาสตร์ มหาวิทยาลัยธรรมศาสตร์ แต่ปัจจุบันต้องลี้ภัยทางการเมืองอยู่ประเทศฝรั่งเศสหลังการรัฐประหารโดย คสช. ในปี 2557 ก่อนจะปิดการแสดงผลจำนวนผู้ติดตาม เฟสบุ๊คของสมศักดิ์มีจำนวนผู้ติดตามอยู่ที่ 283400 ราย
บล็อก Somsaks work ซึ่งรวมงานเขียนของ สมศักดิ์ เจียมธีรสกุล ถูกระงับการเข้าถึงในระบบ AIS Fibre ในไทย พร้อมข้อความเนื้อหาไม่ชอบด้วยกฎหมาย ตาม พ.ร.บ.คอมพิวเตอร์ เมื่อวันที่ 24 กันยายน 2562
พ.ร.บ.คอมพิวเตอร์,สมศักดิ์ เจียมธีรสกุล